**SISTĒMAS LIETOŠANAS LĪGUMS**

*Līguma datums ir pēdējā pievienotā*

 *droša elektroniskā paraksta laika zīmoga datums*

 Akciju sabiedrība “Augstsprieguma tīkls” (turpmāk – PSO), reģistrācijas numurs: 40003575567, juridiskā adrese: Dārzciema iela 86, Rīga, LV-1073, kuru saskaņā ar Statūtiem un 2021. gada 19. jūlija pilnvaru Nr.2.6/2021/30 pārstāv Valdes priekšsēdētāja Gunta Jēkabsone un Valdes loceklis Gatis Junghāns, no vienas puses, un “\_\_\_\_\_\_\_\_\_\_” (turpmāk tekstā – Tirgotājs), kuru saskaņā ar \_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_, no otras puses (turpmāk tekstā kopā sauktas Puses vai katra atsevišķi Puse), izsakot gribu brīvi, bez maldiem, viltus un spaidiem, noslēdz šādu Līgumu (turpmāk – Līgums):

1. **Līguma priekšmets**
	1. Šī Līguma ietvaros Tirgotājs apņemas sniegt PSO informāciju par elektroenerģijas lietotājiem (turpmāk - lietotājs) un elektroenerģijas ražotājiem (turpmāk - ražotājs), kuriem Tirgotājs pārdod vai no kuriem iepērk elektroenerģiju un kuru elektroietaises ir pieslēgtas pārvades tīklam.
	2. Šī Līguma ietvaros Tirgotājs apņemas norēķināties ar PSO par sistēmas pakalpojumiem, citiem pakalpojumiem un obligātā iepirkuma komponenti par tiem lietotājiem un ražotājiem, kas ir pieslēgti pie pārvades tīkla un kas ir deleģējuši Tirgotāju tirgus dalībnieka vārdā norēķināties ar PSO par minētajiem pakalpojumiem.
	3. Šī Līguma ietvaros PSO apņemas Tirgotājam nodrošināt balansēšanas pakalpojumu laika periodā, kurā Tirgotājam nav spēkā esoša Balansēšanas līguma vai Balansēšanas pakalpojuma līguma.
2. **Līgumā lietotie termini**
	1. Šajā Līgumā ir lietoti šādi termini:
		1. balansēšanas līgums – elektroenerģijas tirgotāja ar PSO noslēgts līgums, kura ietvaros PSO nodrošina balansēšanas pakalpojuma sniegšanu elektroenerģijas tirgotājam un kas piešķir elektroenerģijas tirgotājam tiesības sniegt balansēšanas pakalpojumu citam tirgotājam;
		2. balansēšanas pakalpojuma līgums - līgums, ko slēdz balansēšanas pakalpojuma sniedzējs un elektroenerģijas tirgus dalībnieks par balansēšanas pakalpojuma sniegšanu;
		3. galapozīcija – šī Līguma izpratnē pārvades sistēmas operatora noteiktais tirgotāja plānotais elektroenerģijas daudzums par katru nebalansa aprēķina periodu, ko izmanto nebalansa aprēķināšanai;
		4. nebalansa cena – saskaņā ar Elektroenerģijas tirgus likuma 4.panta otrajā daļā minētā Tīkla kodeksa (turpmāk – Tīkla kodekss) prasībām aprēķināta cena, ko piemēro nebalansa norēķiniem;
		5. norēķinu periods – viens kalendārais mēnesis;
		6. nebalansa aprēķina periods – laika periods, par kuru aprēķina nebalansu; nebalansa aprēķina periods ir vienāds ar Latvijas teritorijā noteikto elektroenerģijas tirdzniecības intervālu;
		7. nebalanss – elektroenerģijas daudzums konkrētā nebalansa aprēķina periodā, kas aprēķināts Tirgotājam un kas atbilst starpībai starp piešķirto elektroenerģijas daudzumu, ko attiecina uz šo Tirgotāju, un šī Tirgotāja galapozīciju;
		8. pozīcija – šī Līguma ietvaros uz Tirgotāju attiecinātais plānotais elektroenerģijas tirdzniecības darījumu apjoms, ko PSO nebalansa aprēķinu nolūkā nosaka vienādu ar 0 (nulle) MWh.
3. **TIRGOTĀJA SNIEGTĀ INFORMĀCIJA UN PUŠU Informācijas apmaiņas kārtība**
	1. Šī Līguma ietvaros Puses savstarpējai saziņai piemēro šādus nosacījumus:
		1. PSO adresēti akti nosūtāmi un saskaņojami, izmantojot PSO e-pasta adresi: uzskaite@ast.lv;
		2. Tirgotāja sagatavotie rēķini ir jānosūta uz PSO norādīto juridisko adresi vai uz PSO e-pasta adresi: rekini@ast.lv;
		3. akti saskaņošanai ar Tirgotāju ir jānosūta uz šādu Tirgotāja adresi: epasts@epasts.lv;
		4. PSO elektroniski sagatavotie rēķini ir jānosūta uz Tirgotāja e-pasta adresi: epasts@epasts.lv.
	2. Šī Līguma 3.1.1. un 3.1.3. punktā minētos paziņojumus Puses var iesūtīt bez droša elektroniska paraksta. Pusei ir pienākums pēc otras Puses pieprasījuma iesniegt pa e-pastu sūtītā iesnieguma oriģinālu vai iesniegt iesniegumu ar drošu elektronisku parakstu.
	3. Ja šajā Līgumā nav noteikts citādi, visi paziņojumi un cita veida korespondence, kas attiecas uz šī Līguma izpildi, sūtāmi uz:
		1. korespondence adresēta PSO sūtāma uz e-pastu ast@ast.lv ar drošu elektronisko parakstu vai pa pastu uz juridisko adresi;
		2. korespondence adresēta Tirgotājam sūtāma uz e-pastu epasts@epasts.lv ar drošu elektronisko parakstu vai pa pastu uz juridisko adresi;
		3. ja Tirgotājs šī Līguma ietvaros rakstveidā paziņojis PSO, ka korespondence sūtāma uz citu adresi, kas nav Tirgotāja juridiskā adrese, PSO saziņai ar Tirgotāju izmanto tā paziņoto adresi;
		4. savstarpējā korespondence var tikt nodota Pusēm personīgi, saņemot atzīmi par dokumenta saņemšanu.
	4. Šī Līguma 1. pielikumā norādīta informācija par Tirgotāju. Šī Līguma 2. pielikumā norādīta informācija par PSO.
	5. Mainot savu nosaukumu, adresi, e-pastu vai citus rekvizītus (izņemot norēķinu kontu kredītiestādē), Līguma 3.1. vai 3.3.  punktā vai šī Līguma 1. vai 2. pielikumā minētā kontaktinformācija, kā arī par komunikāciju ar otru Pusi atbildīgu peronu (ja tāda tika nozīmēta), katra Puse apņemas nekavējoties, bet ne vēlāk kā 7 (septiņu) dienu laikā paziņot otrai Pusei par izmaiņām, pretējā gadījumā par saņemtiem uzskatāmi uz šajā Līgumā norādīto, vai pēdējo paziņoto adresi nosūtītie paziņojumi. Visi paziņojumi Līguma sakarā nosūtāmi uz Līgumā minētajām adresēm, un tiek uzskatīti par saņemtiem, kad:
		1. nogādāti personīgi vai ar kurjeru;
		2. 4 (četras) darba dienas pēc tam, kad nosūtīti pa pastu Latvijas Republikas teritorijā ierakstītā vēstulē;
		3. 2. (otrajā) dienā pēc elektroniski parakstīta dokumenta nosūtīšanas uz šajā Līgumā norādīto Puses e-pasta adresi.
	6. Šī Līguma 3. pielikumā norādīta informācija par tiem lietotājiem un ražotājiem, kuru elektroietaises ir pieslēgtas pārvades tīklam un kuriem Tirgotājs pārdod vai no kuriem iepērk elektroenerģiju. Šo pielikumu aizpilda un paraksta Tirgotājs. Par izmaiņām šī Līguma 3. pielikumā noteiktajā informācijā Tirgotājs informē PSO saskaņā ar elektroenerģijas tirdzniecības un lietošanas noteikumos noteikto kārtību un termiņiem.
	7. Tirgotājs rakstveidā informē PSO par lietotājiem un ražotājiem, kas deleģējuši Tirgotāju attiecīgā lietotāja vai ražotāja vārdā norēķināties par sistēmas pakalpojumiem, citiem pakalpojumiem un obligātā iepirkuma komponenti un kas ir pieslēgti pie pārvades tīkla, saskaņā ar elektroenerģijas tirdzniecības un lietošanas noteikumos noteikto kārtību un termiņiem.
	8. Šī Līguma 4. pielikumā norādīta informācija par Tirgotāja Balansēšanas pakalpojuma sniedzēju. Šo pielikumu aizpilda un paraksta Tirgotājs. Par izmaiņām šī Līguma 4. pielikumā noteiktajā informācijā Tirgotājs informē PSO saskaņā ar Tīkla kodeksa noteiktajiem termiņiem.
4. **Balansēšanas pakalpojuma nodrošināšana**
	1. Ja PSO konstatē, ka Tirgotājam nav spēkā esoša Balansēšanas līguma vai Balansēšanas pakalpojuma līguma, tas Tirgotājam ne vēlāk kā 2 (divu) darba dienu laikā paziņo par balansēšanas pakalpojuma nodrošināšanas uzsākšanu šī Līguma ietvaros un uzsāk balansēšanas pakalpojuma nodrošināšanu ar brīdi, kad zaudējis spēku Tirgotāja noslēgtais Balansēšanas līgums vai Balansēšanas pakalpojuma līgums.
	2. PSO balansēšanas pakalpojumu Tirgotājam nodrošina līdz brīdim, kad Tirgotājam ir spēkā esošs Balansēšanas līgums vai Balansēšanas pakalpojuma līgums un Tirgotājs par to ir paziņojis PSO.
	3. PSO, nosakot sniegtā balansēšanas pakalpojuma apjomu, tirgotāja pozīciju nosaka vienādu ar 0 (nulle) MWh.
	4. Ja pēc šī Līguma 4.1. punktā minētās informācijas saņemšanas, Tirgotājs var pierādīt, ka tam ir spēkā esošs Balansēšanas līgums vai Balansēšanas pakalpojuma līgums, tas PSO nekavējoties, bet ne vēlāk kā divu darba dienu laikā pēc šī Līguma 4.1. punktā minētā paziņojuma saņemšanas sniedz ziņas par spēkā esošo līgumu, norādot tā balansēšanas pakalpojuma sniedzēju. Ja Tirgotāja iesniegtā informācija ir korekta, PSO balansēšanas pakalpojumu saskaņā ar šo Līgumu nesniedz.
5. **Balansēšanas pakalpojuma maksas noteikšana**
	1. Par balansēšanas pakalpojuma sniegšanu norēķinu periodā PSO Tirgotājam piemēro maksu par balansēšanas pakalpojuma sniegšanu, kuras aprēķināšanai saskaņā ar Tīkla kodeksu PSO nosaka nebalansa maksu. Maksas par balansēšanas pakalpojuma sniegšanu aprēķinā PSO neiekļauj nebalansa norēķinu administrēšanas maksu.
	2. Nebalansa maksu nebalansa aprēķina periodā PSO piemēro, ievērojot šādus nosacījumus:
		1. Tirgotājs, kura galapozīcija nebalansa aprēķina periodā ir bijusi mazāka par piešķirto elektroenerģijas daudzumu, nebalansa aprēķina periodā saņem iztrūkstošo elektroenerģiju no PSO;
		2. Tirgotājs, kura galapozīcija nebalansa aprēķina periodā ir bijusi lielāka par piešķirto elektroenerģijas daudzumu, nebalansa aprēķina periodā nodod pārpalikušo elektroenerģiju PSO.
	3. Nebalansa maksu saskaņā ar Tīkla kodeksu PSO aprēķina katrā nebalansa aprēķina periodā visā norēķinu periodā, kurā PSO Tirgotājam sniedz balansēšanas pakalpojumu saskaņā ar šo Līgumu. Šīs maksas aprēķināšanai PSO aprēķina nebalansa cenu un Tirgotāja nebalansa apjomu.
	4. Šī Līguma 4.2.punktā minētajā balansēšanas pakalpojuma nodrošināšanas laika periodā PSO nosaka nebalansa cenu saskaņā ar Tīkla kodeksu, papildus piemērojot šādus nosacījumus:
		1. PSO pārdod Tirgotājam iztrūkstošo elektroenerģiju par divkāršu nebalansa cenu;
		2. PSO iepērk no Tirgotāja pārpalikušo elektroenerģiju, nebalansa cenu samazinot par 50%.
	5. PSO nosaka Tirgotāja nebalansa apjomu saskaņā ar Tīkla kodeksu, izmantojot:
		1. PSO noteikto Tirgotāja galapozīciju, ko PSO aprēķina, Tirgotāja pozīciju nosakot vienādu ar 0 (nulle) MWh un veicot Tirgotāja pozīcijas korekcijas atbilstoši nebalansa aprēķina periodā Tirgotāja nebalansa apgabalā veiktajiem palīgpakalpojumiem.
		2. PSO rīcībā esošo informāciju par Tirgotājam piešķirtās elektroenerģijas daudzumu, kura noteikšanai PSO ņēmis vērā piešķirtās elektroenerģijas daudzuma korekcijas par iepriekšējiem periodiem, ja tādas PSO ir saņēmis Tīkla kodeksa noteiktajā kārtībā.
	6. PSO, nosakot Tirgotāja nebalansa apjomu, elektroenerģijas patēriņa apjomam piemēro mīnusa zīmi un ģenerācijas elektroenerģijas apjomam piemēro plusa zīmi.
	7. Tirgotāja nebalansa apmēru PSO nosaka ar precizitāti 1 (viena) kWh, laika atskaitei izmantojot Austrumeiropas laiku.
	8. Par norēķinu periodā sniegto balansēšanas pakalpojumu PSO, izmantojot šo noteikumu 5. pielikumā ietverto formu, ne vēlāk kā 2 (divu) darba dienu laikā pēc akta sagatavošanai nepieciešamās informācijas saņemšanas no sadales sistēmas operatora (-iem) sagatavo un nosūta Tirgotājam Mēneša aktu par balansēšanas pakalpojuma nodrošināšanu, kurā atsevišķi norāda šādu informāciju:
		1. norēķinu periodā PSO nodoto un Tirgotāja saņemto nebalansu un nebalansa maksas apmēru, kura noteikšanai PSO ņēmis vērā nebalansa korekcijas par iepriekšējiem periodiem, ja tādas PSO ir saņēmis Tīkla kodeksa noteiktajā kārtībā;
		2. norēķinu periodā Tirgotāja nodoto un PSO saņemto nebalansu un nebalansa maksas apmēru, kura noteikšanai PSO ņēmis vērā nebalansa korekcijas par iepriekšējiem periodiem, ja tādas PSO ir saņēmis Tīkla kodeksa noteiktajā kārtībā.
	9. PSO sagatavoto Mēneša aktu par balansēšanas pakalpojuma nodrošināšanu Tirgotājs saskaņo 1 (vienas) darba dienas laikā no akta saņemšanas.
	10. Ja Tirgotājs nepiekrīt PSO sagatavotajam Mēneša aktam par balansēšanas pakalpojuma nodrošināšanu, tas var 1 (vienas) darba dienas laikā iesniegt PSO minētā akta precizējumus, norādot precizējuma sniegšanas pamatojumu. Ja PSO konstatē, ka Tirgotāja iesniegtie precizējumi ir pamatoti, PSO precizē Mēneša aktu par balansēšanas pakalpojuma nodrošināšanu un nosūta to Tirgotājam 1 (vienas) darba dienas laikā pēc Tirgotāja precizējumu saņemšanas. Ja PSO nepiekrīt iesniegtajiem precizējumiem, tas paziņo par to Tirgotājam 1 (vienas) darba dienas laikā pēc Tirgotāja precizējumu saņemšanas. Pēc PSO precizētā akta vai informācijas par precizējumu neveikšanu saņemšanas Tirgotājs to saskaņo 1 (vienas) darba dienas laikā.
6. **Norēķinu kārtība**
	1. Maksājumus par balansēšanas pakalpojumu, sistēmas pakalpojumiem, citiem pakalpojumiem un obligāto iepirkumu komponenti Puses veic atbilstoši izrakstītajiem rēķiniem.
	2. Reizi mēnesī, pamatojoties uz PSO rīcībā esošo informāciju, kas saskaņota ar attiecīgo lietotāju vai ražotāju, PSO sagatavo Tirgotājam rēķinu par pie pārvades tīkla pieslēgtajiem lietotājiem un ražotājiem, kas deleģējuši Tirgotāju tirgus dalībnieka vārdā norēķināties ar PSO, sniegtajiem sistēmas pakalpojumiem, citiem pakalpojumiem un obligāto iepirkumu komponenti.
	3. Reizi mēnesī PSO sagatavo rēķinu par balansēšanas pakalpojuma sniegšanu iepriekšējā norēķinu periodā, tajā iekļaujot maksu par PSO nodoto un Tirgotāja saņemto nebalansa apjomu, balstoties uz datiem, kas iekļauti Līguma 5.8.punktā minētajā aktā.
	4. Reizi norēķinu periodā Tirgotājs sagatavo rēķinu PSO, tajā iekļaujot maksu par Tirgotāja nodoto un PSO saņemto nebalansa apjomu, balstoties uz datiem, kas iekļauti Līguma 5.8. punktā minētajā aktā.
	5. Puses sagatavo šī Līguma 6.3. un 6.4. punktos minētos rēķinus ne vēlāk kā līdz mēneša 15. datumam pēc attiecīgā norēķinu perioda.
	6. Puses vienojas, ka visos Pušu izrakstītajos rēķinos, kas sagatavoti elektroniski, personas, kas izraksta rēķinu, rakstiskais paraksts tiek aizstāts ar tā elektronisko apliecinājumu (autorizāciju).
	7. Ja Puse rēķinu nav sagatavojusi atbilstoši šī Līguma 6.6. punktam, sagatavotā rēķina oriģinālu Puse nosūta otrai Pusei atbilstoši šī Līguma 3.3. punktam, pirms tam rēķinu ieskenētā veidā nosūtot uz attiecīgo šī Līguma 3.1.2. vai 3.1.4. punktā norādīto e-pasta adresi.
	8. Puses maksājumus veic uz saņemtajā rēķinā norādīto bankas kontu līdz mēneša, kurā izrakstīts rēķins, pēdējai darba dienai.
		1. Saņemtajiem (izrakstītajiem) rēķiniem jāsatur pilna informācija atbilstoši Grāmatvedības likuma prasībām, Latvijas Republikas Ministru kabineta 2021.gada 21.decembra noteikumu Nr.877 "Grāmatvedības kārtošanas noteikumi", kā arī citu piemērojamo tiesību normatīvo aktu prasībām. Gadījumā, ja rēķini nav noformēti atbilstoši normatīvo aktu prasībām, Tirgotājam ir pienākums anulēt iepriekš izrakstīto rēķinu un izrakstīt un nosūtīt PSO jaunu rēķinu. Šajā gadījumā apmaksa tiek veikta 30 (trīsdesmit) kalendāro dienu laikā pēc jauna rēķina saņemšanas no Tirgotāja.
	9. Par Līgumā noteikto maksājumu termiņu nokavējumu Puse maksā otrai Pusei līgumsodu 0,1% apmērā no termiņā nesamaksātās summas par katru nokavējuma dienu, bet ne vairāk par 10% no nesamaksātās summas. Līgumsoda samaksa neatbrīvo Pusi no saistību izpildes saskaņā ar šo Līgumu. Veiktais maksājums tiek ieskaitīts Līgumsoda dzēšanai atbilstoši Civillikumā noteiktajai kārtībai.
7. **Saistību izpildes nodrošinājums**
	1. PSO ir tiesības pieprasīt Tirgotājam saistību izpildes nodrošinājumu no šī Līguma 6.2. punktā minētā rēķina izrietošo maksājumu nodrošinājumam elektroenerģijas tirdzniecības un lietošanas noteikumos noteiktajā apmērā un kārtībā.
	2. Tirgotājam ir pienākums iesniegt saistību izpildes nodrošinājumu ne vēlāk kā 10 (desmit) darba dienu laikā no rakstiska PSO pieprasījuma saņemšanas drošības depozīta vai finanšu pakalpojuma sniedzēja garantijas veidā.
	3. Ja Tirgotājs saistību izpildes nodrošinājumu iesniedz finanšu pakalpojumu sniedzēja garantijas veidā, garantijai jāatbilst šādām prasībām:
		1. garantija formas un satura ziņā atbilst šo Noteikumu 6. pielikumā ietvertajam garantijas paraugam;
		2. garantija ir izdota saskaņā ar un tai piemērojami Starptautiskās Tirdzniecības palātas Vienotajiem noteikumiem par pieprasījuma garantijām (Nr.758, 2010). Visus jautājumus, ko neregulē minētie noteikumi, regulē attiecīgā finanšu pakalpojuma sniedzēja reģistrācijas valsts normatīvie akti.
		3. garantijā ir ietverts finanšu pakalpojuma sniedzēja pienākums nekavējoties pēc PSO pirmā pieprasījuma izmaksāt jebkuru tam pieprasīto summu nodrošinājuma limita ietvaros saistībā ar jebkādu PSO prasījumu attiecībā uz šī Līguma izpildes saistībām. Garantija nedrīkst ietvert PSO pienākumu savu prasījumu pamatot vai pierādīt finanšu pakalpojuma sniedzējam;
		4. garantiju ir izdevis finanšu pakalpojumu sniedzējs, kuram vai kura grupai ilgtermiņa kredītreitings ir vismaz Baa1 saskaņā ar Moodys's aģentūru vai BBB+ saskaņā ar Standard&Poor‘s aģentūru, vai BBB+ saskaņā ar *Fitch Ratings* aģentūru ilgtermiņa aizņemšanās ārvalstu valūtā. Ja finanšu pakalpojumu sniedzējam vai tā grupai vismaz viena šajā punktā norādītā kredītreitinga aģentūra ir piešķīrusi norādīto ilgtermiņa kredītreitingu, tad tiek pieņemts, ka šāda finanšu pakalpojumu sniedzēja vai tā grupas izdotā garantija ir piemērota;
		5. garantija ir pirmā pieprasījuma un neatsaucama.
	4. Ja Tirgotājs saistību izpildes nodrošinājumu iesniedz drošības depozīta veidā, tas iemaksu veic šī Līguma norādītajā PSO norēķinu kontā šī Līguma 7.2.punktā noteiktajā termiņā.
	5. Pēc šī Līguma izbeigšanas 10 (desmit) darba dienu laikā pēc Tirgotāja visu saistību izpildes pret PSO, PSO atmaksā Tirgotājam saistību izpildes nodrošinājuma summu, kas nav izlietota 7.1. punktā minēto saistību dzēšanai, vai atdod Tirgotājam iesniegtās finanšu pakalpojumu sniedzēja garantijas oriģinālu.
8. **Konfidencialitāte**
	1. PSO ir tiesības izmantot Tirgotāja iesniegto informāciju savu normatīvajos aktos noteikto funkciju izpildei. PSO no Tirgotāja saņemto informāciju publicē tikai tādā veidā, lai saglabātu Tirgotāja komerciālās informācijas konfidencialitāti, izņemot gadījumus, kad komerciālās informācijas izpaušanu pieļauj šajā Līgumā atrunātie gadījumi.
	2. Puses apņemas neizmantot pretēji otras Puses interesēm un neizpaust un neizplatīt trešajām personām bez otras Puses rakstiskas piekrišanas šī Līguma ietvaros iegūtu informāciju, izņemot ja:
		1. informācijas atklāšanu vai izmantošanu paredz attiecīgajai Pusei saistošie normatīvie akti;
		2. informācijas atklāšana vai izmantošana ir nepieciešama tiesas procesam, kas izriet vai ir saistīts ar šo Līgumu;
		3. informācijas atklāšana ir nepieciešama Pušu finanšu pakalpojumu sniedzējam, Pušu konsultantam un apakšuzņēmējam, kam Puses atklāj informāciju ar mērķi izpildīt šo Līgumu, nodrošinot, ka šādi finanšu pakalpojumu sniedzēji, konsultanti un apakšuzņēmēji saglabā informācijas konfidencialitāti tādā pašā apmērā, kā tas ir saistoši Pusēm saskaņā ar šī Līguma noteikumiem;
		4. informācija jau ir publiski pieejama citu iemeslu dēļ.
9. **Pušu atbildība un nepārvarama vara**
	1. Puses ir atbildīgas par šī Līguma noteikto pienākumu nepildīšanu vai tā neatbilstošu pildīšanu. Puses atbild viena otrai par tiešajiem zaudējumiem, kas otrai Pusei nodarīti to darbības vai bezdarbības rezultātā saskaņā ar Civillikumu. Puse neatbild par otras Puses negūto peļņu.
	2. Puses nav tiesīgas nodot ar šo Līgumu iegūtās tiesības vai pienākumus citām personām bez otras Puses savlaicīgas rakstiskas informēšanas pirms tiesību vai pienākumu nodošanas.
	3. Puses nekavējoties informē viena otru par apstākļiem, kas kavē šī Līguma pienācīgu izpildi.
	4. Neviena no Pusēm nav atbildīga par šajā Līgumā noteikto saistību neizpildi vai izpildes nokavējumu, kuru izraisījuši nepārvaramas varas apstākļi, kas atrodas ārpus tās Puses ietekmes, kuras rīcība tiek traucēta, un Puse nav spējīga tos novērst ar jebkādām tiesiskām, tās rīcībā esošām metodēm. Šādi apstākļi ietver dabas katastrofas (ugunsgrēki, plūdi, zemestrīces u.c.) un sociālos konfliktus (streiki, boikoti, militāras operācijas, blokāde, teroristu uzbrukumi u.c.).
	5. Puse, kura nevar izpildīt savas saistības nepārvaramas varas apstākļu dēļ, rakstveidā paziņo par to otrai Pusei ne vēlāk kā 2 (divu) kalendāro dienu laikā no nepārvaramās varas apstākļu iestāšanās dienas, paziņojumā norādot paredzamo nepārvaramas varas apstākļu pastāvēšanas laiku, kā arī pēc otras Puses pieprasījuma iespēju robežās sniedz pieprasītos nepārvaramas varas apstākļu iestāšanās pierādījumus. Ja šāds paziņojums netiek nosūtīts, attiecīgā Puse nevar atbrīvoties no atbildības par saistību neizpildi nepārvaramas varas apstākļu iestāšanās rezultātā.
	6. Nepārvaramas varas apstākļu iestāšanās gadījumā Pušu saistību izpilde tiek apturēta līdz brīdim, kad beidzas šādu apstākļu pastāvēšana. Ja nepārvaramas varas apstākļi turpinās ilgāk nekā 90 (deviņdesmit) kalendārās dienas, Puses vienojas par turpmāku rīcību.

Pusei nav pienākums atlīdzināt otrai Pusei nodarītos zaudējumus, kas radušies iepriekš minēto nepārvaramas varas apstākļu iestāšanās rezultātā.

1. **PIEMĒROJAMIE TIESĪBU AKTI UN STRĪDU IZSKATĪŠANA**
	1. Visi jautājumi, kas nav atrunāti šajā Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
	2. Strīdus un domstarpības, kas radušies šī Līguma darbības laikā, Puses risina sarunu ceļā, parakstot rakstveida vienošanos, kas ir šī Līguma neatņemama sastāvdaļa.
	3. Ja 14 (četrpadsmit) dienu laikā pēc strīda rašanās dienas risinājumu neizdodas panākt, strīds var tikt nodots izskatīšanai tiesā saskaņā ar Latvijas Republikas normatīvajiem aktiem.
2. **Līguma spēkā esamība, grozīšana un izbeigšana**
	1. Šis Līgums stājas spēkā ar tā abpusējas parakstīšanas brīdi un ir spēkā līdz 2022. gada 31.decembrim. Ja kāda no Pusēm 30 (trīsdesmit) dienas pirms šī Līguma termiņa beigām nepaziņo par šī Līguma darbības izbeigšanu, tad šis Līgums tiek pagarināts uz katru nākamo kalendāro gadu.
	2. Visi šī Līguma grozījumi un papildinājumi ir sastādāmi, Pusēm rakstiski vienojoties, un tie stājas spēkā pēc to abpusējas parakstīšanas un kļūst par neatņemamu šī Līguma sastāvdaļu.
	3. Jebkura Puse var izbeigt šo Līgumu, rakstiski informējot par to otru Pusi vismaz 30 (trīsdesmit) dienas iepriekš.
	4. Šis Līgums var tikt izbeigts pirms šī Līguma 11.3. punktā noteiktā uzteikuma termiņa, Pusēm par to rakstveidā vienojoties.
	5. PSO, nosūtot Tirgotājam rakstveida paziņojumu, ir tiesības vienpusēji izbeigt šo Līgumu pirms šī Līguma 11.3.punktā minētā termiņa bez iepriekšēja brīdinājuma, ja Tirgotājs ir pārkāpis šī Līguma noteikumus, t.sk. nav reģistrējies Sabiedrisko pakalpojumu regulēšanas komisijas elektroenerģijas tirgotāja reģistrā, un šis pārkāpums netiek novērsts PSO noteiktā laika periodā.
	6. Tirgotājam, nosūtot PSO rakstveida paziņojumu, ir tiesības vienpusēji izbeigt šo Līgumu pirms termiņa, ja PSO zaudē elektroenerģijas pārvades licenci.
	7. Par šī Līguma izbeigšanu PSO informē Sabiedrisko pakalpojumu regulēšanas komisiju.
	8. Šī Līguma izbeigšana neatbrīvo Puses no saistību, kas tika nodibinātas šī Līguma darbības laikā, izpildes pilnā apmērā.
3. **Citi noteikumi**
	1. Šajā Līgumā minētie termiņi, kas izteikti darba dienās nosakāmi, ņemot vērā Latvijā noteiktās svētku dienas.
	2. Šis Līgums ir sastādīts un parakstīts uz 10 (desmit) lapām, ar 6 (sešiem) pielikumiem, divos eksemplāros latviešu valodā. Pie katras Puses glabājas viens šī Līguma eksemplārs.
4. **Pielikumi**
5. pielikums – “Informācija par Tirgotāju”;
6. pielikums – “Informācija par pārvades sistēmas operatoru”;
7. pielikums – “Informācija par tirgotāja pie pārvades sistēmas pieslēgtajiem lietotājiem un ražotājiem”;
8. pielikums – “Informācija par Tirgotāja balansēšanas pakalpojumu sniedzēju”;
9. pielikums – “Mēneša akta par balansēšanas pakalpojuma nodrošināšanu forma”;
10. pielikums – “Finanšu pakalpojuma sniedzēja garantijas paraugs”.
11. **Pušu rekvizīti un paraksti**

|  |  |
| --- | --- |
| Tirgotājs:NosaukumsAdreseVienotais reģ. Nr. \_\_\_\_\_\_\_\_\_\_\_\_\_PVN \_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_Bankas kods: \_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_*(Ja dokuments parakstīts ar elektronisko parakstu, parakstītāja Vārds, Uzvārds norādīts elektroniskajā parakstā)* | PSO:AS „Augstsprieguma tīkls”Dārzciema iela 86, Rīga, LV-1073Vienotais reģ. Nr. 40003575567PVN LV40003575567Banka: AS „SEB banka”Bankas kods: UNLALV2XKonta Nr. LV55 UNLA 0050 0008 5850 5*(Ja dokuments parakstīts ar elektronisko parakstu, parakstītāja Vārds, Uzvārds norādīts elektroniskajā parakstā)* |

**Pielikums Nr. 1**

Sistēmas lietošanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

|  |
| --- |
| **Informācijas par Tirgotāju** |
| KONTAKTINFORMĀCIJA PAR UZŅĒMUMU |
| Nosaukums: |  |
| Korespondences adrese: |  |
| Pasta indekss: |  |
| Pilsēta: |  |
| Valsts: |  |
| Tīmekļa vietne: |  |
| Kontaktpersona 1: |  |
| Telefons/ fakss: |  |
| E-pasta adrese: |  |
| Kontaktpersona 2: |  |
| Telefons/ fakss: |  |
| E-pasta adrese: |  |
| UZŅĒMUMA IDENTIFIKĀCIJA |
| Reģ. numurs: |  |
| PVN reģ. numurs: |  |
| EIK kods |  |
| Elektroenerģijas tirgotāju reģistra reģistrācija numurs: |  |

**Pielikums Nr. 2**

Sistēmas lietošanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

|  |
| --- |
| **Informācija par pārvades sistēmas operatoru** |
| KONTAKTINFORMĀCIJA PAR UZŅĒMUMU |
| Nosaukums: | AS “Augstsprieguma tīkls” |
| Korespondences adrese: | Dārzciema iela 86 |
| Pasta indekss: | LV-1073 |
| Pilsēta: | Rīga |
| Valsts: | Latvija |
| Tīmekļa vietne: | www.ast.lv |
| Kontaktpersona 1: |  |
| Telefons/ fakss: |  |
| E-pasta adrese: |  |
| Kontaktpersona 2: |  |
| Telefons/ fakss: |  |
| E-pasta adrese: |  |
| UZŅĒMUMA IDENTIFIKĀCIJA |
| Reģ. numurs: | 40003575567 |
| PVN reģ. numurs: | PVN LV40003575567 |
| EIK kods | 10X1001A1001B54W |
| Licences numurs: | Nr. E 12001 |

**Pielikums Nr. 3**

Sistēmas lietošanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

**Informācija par tirgotāja pie pārvades sistēmas pieslēgtajiem lietotājiem un ražotājiem**

Nosaukums: \_\_\_\_\_\_\_\_\_\_\_\_\_\_\_\_\_

Reģistrācijas Nr.: \_\_\_\_\_\_\_\_\_\_\_\_\_\_\_\_\_

Sistēmas lietošanas līguma Nr.: \_\_\_\_\_\_\_\_\_\_\_\_\_\_\_\_\_

EIK kods: \_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| Nr.p.k. | Tirgus dalībnieki  | Tirdzniecības līgums par saražoto elektroenerģiju | Tirdzniecības līgums par patērēto elektroenerģiju | Balansēšana vai tikai fiksētās piegādes |
| Tirgus dalībnieka nosaukums | EIK kods vai reģistrācijas numurs | Objektaadrese | Sākums | Beigas | Sākums | Beigas |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

Tirgotājs atbild par pareizu ziņu sniegšanu un pārstāvības tiesībām.

Tirgotāja vārdā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_ /

**Pielikums Nr. 4**

Sistēmas lietošanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

**Informācija par Tirgotāja balansēšanas pakalpojuma sniedzēju**

Nosaukums: \_\_\_\_\_\_\_\_\_\_\_\_\_\_\_\_\_

Reģistrācijas Nr.: \_\_\_\_\_\_\_\_\_\_\_\_\_\_\_\_\_

Sistēmas lietošanas līguma Nr.: \_\_\_\_\_\_\_\_\_\_\_\_\_\_\_\_\_

EIK kods: \_\_\_\_\_\_\_\_\_\_\_\_\_\_\_\_\_

Aizpildīšanas datums: DD.MM.YYYY.

|  |  |
| --- | --- |
| Balansēšanas pakalpojuma sniedzēja nosaukums |  |
| Balansēšanas pakalpojuma sniedzēja reģ. nr. |  |
| EIK |  |
| Balansēšanas pakalpojuma līguma numurs |  |
| Balansēšanas pakalpojuma līguma | Sākums |  |
| Beigas |  |

Tirgotājs atbild par pareizu ziņu sniegšanu un pārstāvības tiesībām.

Tirgotāja vārdā: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_ /

**Pielikums Nr. 5**

Sistēmas lietošanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

**Mēneša akta par balansēšanas pakalpojuma nodrošināšanu forma**

|  |  |  |  |
| --- | --- | --- | --- |
| **Pārvades sistēmas operators :** |  | **Tirgotājs:** |  |
| **AS „Augstsprieguma tīkls”** |  | **Nosaukums** |  |
| Dārzciema iela 86, Rīga, LV-1073 Vienotais reģ.Nr.40003575567 PVN maksātāja Nr.: LV40003575567 Banka: AS „SEB banka”Bankas kods: UNLALV2X Konta Nr.: LV55UNLA0050000858505 |  | AdreseVienotais Reģ. Nr.PVN: Banka: Bankas kods: Konta Nr.  |  |
|  |  |  |  |
|  |  |  |  |
| **Mēneša akts** |
|  **par balansēšanas pakalpojuma nodrošināšanu** |
| starp AS „Augstsprieguma tīkls” un \_\_\_\_\_\_\_\_\_ |
|  |  |  |  |
| **Līguma Nr.\_\_\_\_\_\_ DD. Mēnesis YYYY. gadā** |
|  |  |  |  |
| **Pakalpojuma sniegšana: Mēnesis, YYYY. gads** |
|  |  |  |  |
| **AS „Augstsprieguma tīkls” pērk no** **\_\_\_\_\_\_\_\_\_\_\_**  | **MWh** |  | **EUR** |
| **Kopā** | **……** |  **(bez PVN)** | **………** |
|   |   | PVN(21%) | …….. |
|   |   | **Kopā ar PVN** | **…….** |
|  |  |  |  |
|  |  |  |  |
| **AS „Augstsprieguma tīkls” pārdod** **\_\_\_\_\_\_\_\_\_\_\_\_\_** | **MWh** |  | **EUR** |
| **Kopā** | **……..** |  **(bez PVN)** | **…….** |
|   |   | PVN(21%) | ……. |
|   |   | **Kopā ar PVN** | **…….** |
|  |  |  |  |
|  |  |
| Tirgotāja vārdā: |  |  |  |
| AS „Augstsprieguma tīkls” vārdā |  | \_\_\_\_\_\_\_\_\_\_\_\_\_\_\_\_\_\_ . |
|  |  | \_\_\_\_\_\_\_\_\_\_\_\_\_\_\_\_\_\_. |  |

**Pielikums Nr. 6**

Sistēmas lietošanas līgumam Nr.\_\_\_, \_\_\_.\_\_\_.\_\_\_\_\_\_.

(DD.MM.YYYY)

**AS Augstsprieguma tīkls**

**juridiskā adrese: Rīga, Dārzciema iela 86, LV-1073**

**reģistrācijas Nr.: 40003575567**

(turpmāk – **Pasūtītājs**)

Rīga, DD.MM.YYYY

**Saistību izpildes garantija Nr. \_\_\_\_\_\_\_\_\_\_\_\_\_\_\_\_**

Mēs **\_\_\_\_\_\_\_\_\_\_\_\_\_\_\_\_**, vienotais reģistrācijas Nr. **\_\_\_\_\_\_\_\_\_\_\_\_\_\_\_\_**, juridiskā adrese: **\_\_\_\_\_\_\_\_\_\_\_\_\_\_\_\_** (turpmāk – **Banka**), esam informēti par to, ka YYYY. gada DD. mēnesis starp mūsu klientu **\_\_\_\_\_\_\_\_\_\_\_\_\_\_\_\_**, reģistrācijas Nr. **\_\_\_\_\_\_\_\_\_\_\_\_\_\_\_\_**, juridiskā adrese: **\_\_\_\_\_\_\_\_\_\_\_\_\_\_\_\_** (turpmāk – **Izpildītājs**) un Jums ir noslēgts Sistēmas lietošanas līgums (turpmāk – **Līgums**). Saskaņā ar Līguma noteikumiem Izpildītājam jāiesniedz Pasūtītājam no Līguma izrietošo Izpildītāja saistību izpildes garantija.

Ņemot vērā iepriekš minēto, ar šo Banka neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot

**31 000.00 EUR (trīsdesmit viens tūkstotis euro),**

gadījumā, ja, ievērojot šajā garantijā noteiktās prasības, Bankai ir iesniegts atbilstošs Pasūtītāja parakstīts dokuments (turpmāk – **Pieprasījums**), ar kuru Pasūtītājs pieprasa Bankai veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas.

Pieprasījums iesniedzams papīra dokumenta formā vai elektroniski. Elektroniski iesniegšana veicama autentificēta ziņojuma veidā, izmantojot SWIFT vai nosūtot Pieprasījumu uz e-pastu **\_\_\_\_\_\_\_\_\_\_\_\_\_\_\_\_** un noformējot atbilstoši Elektronisko dokumentu likuma prasībām. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Pasūtītāju apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā.

Šī garantija ir spēkā līdz **DD.MM.YYYY.** (turpmāk – **Beigu datums**). Bankai jāsaņem Pieprasījums ne vēlāk kā Beigu datumā Bankā (adrese: **\_\_\_\_\_\_\_\_\_\_\_\_\_\_\_\_**) vai – gadījumā, ja Pieprasījuma iesniegšana tiek veikta elektroniski, uz SWIFT adresi – **\_\_\_\_\_\_\_\_\_\_\_\_\_\_\_\_** vai e-pasta adresi **\_\_\_\_\_\_\_\_\_\_\_\_\_\_\_\_**.

Šī garantija izbeidzas pilnībā un automātiski gadījumā, ja

1. līdz Beigu datumam (ieskaitot) Banka nav saņēmusi Pieprasījumu, vai
2. Banka ir saņēmusi Pasūtītāja rakstisku paziņojumu par Bankas atbrīvošanu no garantijas saistībām un Pasūtītāja paziņojumam pievienots šīs garantijas oriģināls vai kopija.

Šī garantija ir pakļauta Vienotajiem pieprasījuma garantiju noteikumiem (*the Uniform Rules of Demand Guarantees*) (2010.gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Banku un Pasūtītāju saistībā ar šo garantiju, izšķirams Latvijas Republikas tiesā.

**\_\_\_\_\_\_\_\_\_\_\_\_\_\_\_\_**